Лакххиннаволча Аллах1ас Пайх1мара вахьи (откровение) дессар[43]: «1а (Мухьаммад) лелха ма бе, Аллах1аг кхайкаш бараш, 1уйрана а сайрана а Цун сийдола Юхь ловжа. Хьо царна (керест наха) хьалхара жоп дала дезаш вац, уж бац хьуна хьалхара жоп дала дезаш. Нагахь санна 1а уж (им диллараш) д1алелхабой, т1аккха хьо зулам дерех хургва. Иштта зийр Оаха, царех цхьабараш вокхарца, цар аргдолаш: «Ераш ба уж, Аллах1а тхона юкъера шоашта дика даьраш?». Аллах1а дикаг1а хаций малаш-б шукар деш бараж? Хьоволча баьхкач, Тха аяташца им дуллараш, 1а ала царга: « Салам да шоана! Аллах1ас ше Къахетаме хургва аьнна яьздаьд, моллаг1чо шух во х1ама даьр шийна ца а ховш, цул т1ехьаг1а дехке ваьнна, ц1ена 1амалаш йой, боккъонца Из (Аллах1) – Къеношт гешт деж ва, Къахетаме ва»[44].